Ruby!
A túa alarma leva dez minutos e espertando a todos.
Perdoa que te espertase.
Seica estabas soñando algo bonito?
Bonito suadoiro.
Que non cho vexa mamá.
Lavaríao e perdería todo o recendo.
Proximidade e distancia non sempre son incompatibles.
Podes sentirte preto de alguén que está a quilómetros,
ou decatarte de que confías en alguén que odiabas hai só un par de semanas.
Grazas polo de onte. Fuches moi amable e...
Grazas polo de onte. Non facía falta que me trouxeses ata á casa.
Cría coñecer todas as formas de perder o control.
Alcohol, sexo, drogas.
Non imaxinaba que só eran xogos.
Onte aprendín o que de verdade significa perder o control sobre as emocións.
Grazas. R.J.B.
Aínda non me dixeches o que significa o j. J.M.B
E nunca cho direi. R.J.B.
Di a verdade. Significa James. J.M.B.
Polo que vexo, o teu ego segue intacto. R.J.B.
Non me contestaches. Debe de ser malo. J.M.B.
Dígocho se me dis que significa o teu m.
Bo intento. J.M.B.
Estás mellor?
Si... Algo nerviosa por como irá hoxe.
Non te apures. A maioría só me viron a min enchoupado.
Entón pasárono ben na festa.
Ruby Bell, non estarás flirteando comigo?
UN MUNDO ENTRE NÓS
BASEADA NA NOVELA SAVE ME DE MONA KASTEN
A da panadeira.
A que vén esa cara?
É que non me quitan ollo.
Que non che afecte.
Usa o código Beaufort: ponte digna. Sexa cal sexa a situación, ti altiva.
Tes cara de pedir unha lapada.
Ao mellor gústame que me azouten.
Esa é Ruby Bell?
Aí vai ela toda digna. James Beaufort levouna en brazos. Que sorte ten!
- Déixao! Tanto ten. - Moi ben.
Coa práctica, vaiche saír só. Confía en min, eu levo anos practicando.
- Maxton! - Hall!
Bótalo en falta, non?
Veña, tíos! Somos os mellores.
Tanto ten.
- Somos gañadores! - Non coma os outros.
Chámame!
Lydia, deixa de ignorarme e dime que pasa con James.
Está con esa rapaza pobre?
Bos días.
Queres un bolo de canela?
Encargueinos na panadaría de Compton.
Grazas.
Non, grazas a ti.
Sen ti, a colección de mañá non sería posible.
Todo o concepto destila paixón e creatividade.
Innovación.
Calidade.
Todo o que Beaufort representa.
O que James debe mostrar mañá na rolda de prensa.
Que sabes desta rapaza?
Nada.
Creo que vai á nosa escola.
Só foi unha broma sen graza.
Estabamos facendo o parvo na piscina.
Sabes que andar coa persoa equivocada pode arruinarche a vida.
Tiven que pagarlle 500 000 libras ao teu exmozo
para que destruíse as fotos que che sacou.
Mañá o voso futuro estará nas mans de teu irmán.
Novo Beaufort é só o comezo.
Ti poderías ser a imaxe doutra liña.
Sei que ti podes facelo.
Pero primeiro, asegúrate de que James non estraga a rolda de prensa.
Non se pode despistar.
Agora non.
Estades moi unidos.
Aprovéitao.
James! Sabes con quen almorcei hoxe?
Con papá.
Ten máis coidado co de Ruby.
- Pediuche que falases comigo? - Máis ou menos.
- Dille que só é unha foto. - Só unha foto?
Como pense que estás descentrado, vaiche arrincar o pelello. E a min tamén.
Téñoo controlado.
- James. - Lydia.
Se o ignoras, vaise enfadar.
- Ocuparase el mesmo. - Non te preocupes por min.
Ao menos Ruby non é profesora.
- Esas caixas pesan moito. - Precisas axuda?
Que tal estivo?
É certo o que din del?
- O que? - Xa sabes.
Fixéstelo fóra ou dentro da limusina?
Por favor, di que o fixestes dentro.
Vós mesmas. Usade a vosa imaxinación.
As candeas van aquí...
- Todos pensan que me deitei con James. - E?
Pois non. Nin nos bicamos.
Sálvache a vida, pasa dos amigos,
lévate no colo, ti coa roupa empapada,
estades á luz da lúa e non te bica?
Pero que máis precisades?
Vin os vídeos. Están en todas as redes sociais.
Non podes saír con alguén coma el sen que ninguén se decate.
- Igual non era unha cita. - Querías que o fose?
Ei, Ruby.
Ola!
Os conxelados están a piques de chegar.
- Xeo, carne... - Grazas, Kieran.
Tranquila. Téñoo todo da miña man.
Tamén tes a mesa?
Díxenlles que iso vai ao fondo.
- Que lle fixeches ao pobre rapaz? - Eu?
Non tenta impresionarme a min.
Recoñezo que non o fai mal.
Que un home sexa amable non significa que queira algo.
Non sei eu se podemos dicir que Rutherford é un home.
Grazas.
A primeira festa escolar que me interesa.
Igual ata chego a tempo.
Así estarás para o aniversario de Ruby.
Mañá é o teu aniversario?
Non o sabías?
Lexington organízame unha superfesta.
Entón prometo que chegarei a tempo.
Se non, con quen vas botar o primeiro baile?
Seguro que atopo alguén.
Ruby... querías a comida...
Querías que todo estivese ben fresco, non si?
Podemos sacrificalos nós mesmos.
Dis que matemos 150 perdices
no comedor?
Non. Claro que non.
Ruby, vouno solucionar.
Vou mirar de...
Esas xaulas, fóra. Poñédeas onde corra o aire.
Xa oístes a Ruby.
Ben. Señor Lexington, teño un pregunta sobre...
Ei, Rutherford.
Bo traballo.
"Bo traballo."
- Que olliños lle pon ela... - Saíron xuntos hai tempo.
Ai, si?
Déitaste con ela?
Que?
Ou a túa amiguiña faiche revivir antigas paixóns?
Traballades xuntos.
Así que pode ser moi práctico, ou moi incómodo.
Se tes algunha dúbida sobre o exame, xa sabes onde atoparme.
Agora teño que marchar.
De verdade é tan fácil?
Volver á situación inicial?
Facer como que só es o meu profesor?
Coido que ese era o plan.
Actuar como se non pasase nada.
Pois pareces máis feliz que nunca.
Como queres que estea? Coma quen perdeu o amor da súa vida?
Non me mires así.
Por que non?
Porque faría algo que xurei non volver facer.
Ola, señor Sutton.
Se non seguimos o plan, non o conseguirei.
Non o sigas.
Fuxamos xuntos. Hoxe mesmo.
Facemos as maletas e comezamos de cero.
Outro traballo. Os exames.
Ti non queres iso. Asegúrocho.
Deixar o teu fogar, a familia e os amigos.
- Quero estar contigo. - Así non.
Non podo facerche iso, Lydia.
Ti non sabes o que eu quero.
Pero deixaches claro o que queres ti.
Como está Ruby?
Mellor.
Alégrome.
Cyril é un panoco.
Iso non é nada novo.
A verdade é que pasou de todo na festa.
Perdoa por interrompervos así.
Coido que a Kesh lle molestou.
Xa.
Non está listo.
E ti como o levas?
Gústame moito.
Iso axuda.
Nunca imaxei que vería a James Beaufort
arrastrando 600 paspallás polo patio por...
unha moza?
Son perdices, non paspallás.
Que tal se me axudades en vez de falar tanto?
Si, claro. Onde as poñemos?
Onde respiren aire fresco.
"Por iso para min é un honor..."
"Un gran pracer e un maior honor,
seguir os pasos dos meus pais
e presentarlles a nova colección como CEO de Novo Beaufort."
- Practica antes da presentación. - Si.
Como foi a sesión con Charles?
Tes alguha pregunta?
Por suposto.
Estás perfectamente preparado para o evento máis importante da túa vida.
Levas días repasando os meus correos electrónicos,
memorizando cada unha das datas e cada unha das palabras,
estudando a nova colección ata o máis mínimo detalle.
Sei o que se espera de min.
James, a partir de mañá serás o señor Beaufort...
júnior.
O director de relacións públicas
virá cear despois da rolda de prensa.
Debes estar listo.
Teño que ir á gala benéfica de Maxton Hall.
Na vida hai que tomar decisións, James.
Sabes por que?
Porque non se pode ter todo.
Os amoríos apárvannos.
Que vas escoller?
Un amor pasaxeiro que non lembrarás nun par de anos,
ou a túa familia?
Ti decides.
Pero gustaríame contar contigo mañá.
Para centrármonos nas cousas importantes.
Parabéns para ti.
Moitas felicidades, Ruby,
moitos anos de vida.
Pide un desexo!
Era ese o que querías?
Meu Deus! Grazas, papá!
O cuarto volume para as probas de Oxford. Só me falta o quinto.
Outro libro ben gordo. Viva!
Agora o meu.
Vaites! O quinto volume. Quen o diría?
Grazas.
Podo comer xa un anaco de torta?
Non tan rápido.
Aínda queda un regalo por abrir.
FELIZ ANIVERSARIO, RUBY. J.M.B.
- A ver? Que é? - É meu.
- Déixame ver. - Non.
Teño que ir á escola!
Quen vai un sábado á escola?
- Mamá, axúdame. - Vou.
Non, para!
Perdoa o que che dixen, Lyd.
Tiñas razón.
Por un momento, quixen crer que eu controlo a miña vida. Non el.
É moi inxusto.
Que saberás ti de inxustizas?
Papá só se dirixe a min para facerme chantaxe.
O home que amo déitase coa súa ex.
E ti vas ser a imaxe do proxecto no que levo anos traballando.
Todo canto me importa ou non é meu, ou está mal.
Non tes nin idea do que é ser sempre a segunda opción.
Así que, por favor, cumpre o teu papel. Vai ser o mellor para os dous.
E se nos intercambiamos, como naquel filme?
Ti vas á rolda de prensa, e eu á gala.
Podería poñer un bigote.
- Seguro que non o notarían. - Seguro.
Vai todo ben?
Vai vir cear o director de relacións públicas.
Vou perder a gala de Maxton Hall.
Hoxe Ruby fai anos.
Este evento é importante para a empresa.
Para papá, mamá e Lydia.
Síntome fatal.
Iso é bo.
A dor é un sinal.
Estás listo para un cambio.
Merda!
Están por todas partes.
Os demais están cazándoos. Van chegar os decoradores.
Como van traballar con tanto paxaro ceibo?
- Só son 150 perdices. - Como o saiba Lexington, acabouse.
Estarei acabada.
Entón a que esperas?
Ah, feliz aniversario.
- Está aquí detrás. - Vale.
Que non escape!
Merda!
- Seguro que está aquí? - Si, seguro.
Para ter as patas pequenas mira que corren.
Coma ti. Igual por iso teus pais che puxeron ese outro nome.
- Que? - Díxenche que o descubriría.
Non sei que ten de malo Jemima. Significa 'pomba'. É bonito.
- Vela por algunha parte? - Non.
Un descanso?
Veña.
Grazas polos regalos.
A mochila é preciosa. E o debuxo...
Vasme dicir o teu segundo nome ou vou ter que espiarte?
Podo bordalo para o teu aniversario.
Creme, non necesito máis roupa coas miñas iniciais.
É m de Mortimer.
Coma meu pai.
Non podo vir á gala.
Imos lanzar unha liña nova,
vou coñecer o relacións públicas.
Síntoo.
Será emocionante para ti.
Só quero que acabe canto antes.
Non quero ir á rolda de prensa nin dirixir Beaufort.
Nin sequera quero ir a Oxford.
En serio?
Tiñas razón no que dixeches na clase.
Só son un bo apelido.
En teoría, teño moitos privilexios, moitas oportunidades, pero...
eu non escollín nada diso.
Entón que queres?
Se puideses facer o que quixeses, que te faría feliz?
Non cho sei.
Coido que todos vivimos momentos no que nada máis importa.
Deixamos de cuestionar cada paso, cada pensamento,
e seguimos o noso instinto.
Coido que a vida consiste niso.
En descubrir o que realmente nos apaixona.
Ruby, xa están todas.
A ver se o entendo, señorita Bell.
Primeiro di que lle arruinou a festa.
Despois négase a traballar con el.
E agora pídeme que lle quite a sanción
- para que volva ao equipo de lacrosse? - James colaborou coa gala,
propuxo a temática e axudou a facela realidade.
É verdade que se comportou mal no pasado.
Prefiro xulgar a xente polo presente.
Se a gala resulta ser un éxito, será en parte grazas a el.
- Vale. - En serio?
En serio.
Se a gala transcorre sen incidentes,
- pode volver xogar ao lacrosse. - Grazas, señor.
Señorita Bell.
Lembre todo o que está en xogo esta noite.
Non só para o señor Beaufort, tamén para vostede.
Meu pai chega en media hora para levar as perdices á nosa granxa.
O restaurante traerá polo. Esta vez xa vén morto.
- Perdoa, Kieran. Dásme un minuto? - Claro.
A gran noite.
GALA BENÉFICA
Non só para min.
Mándoche bailaríns para que non me estrañes?
Veña, lisca de aquí.
A por esa carta de recomendación.
"Hoxe empeza un novo capítulo para cada un de nós.
Por iso é un gran pracer e..."
Merda.
"E un maior honor seguir os pasos dos meus pais
e presentarlles a nova colección como CEO de Novo Beaufort."
É incrible que o saibas de memoria.
Escribino eu.
"Pero non pasa nada. Hoxe, o voso futuro estará nas mans de teu irmán.
Ti poderías ser a imaxe doutra liña."
"Na vida hai que tomar decisións, non se pode ter todo.
Necesitámoste."
Sempre será así.
Sempre haberá algo máis importante có que queremos.
Ata que poidamos decidir nós.
O teu rival debe crer que só lle queda unha saída, non si?
Percy.
Dá a volta.
Vaia.
Non deixes que se achegue ningún rapaz.
Non podemos recollerte, colle un taxi para volver.
Vale.
Espera, teño unha idea para o peiteado.
Ruliña.
Que o pases ben.
Grazas.
Ruby, poderás relaxarte cinco segundos?
Estou relaxada.
Traballamos moito para esta festa.
Mira arredor de ti. Todo está perfecto.
É o teu aniversario e estás xenial.
Vas conseguir a carta de recomendación para Oxford
e serás a Beyoncé da política.
E pareces unha puta princesa mesmo sen o príncipe.
Agora podemos gozar da noite, por favor?
Mirade para aí.
Adictos ao móbil.
Alistair, deixa de mirar o correo e búscanos unhas mozas.
Aí tes unha. Outra.
Como se chama esta aplicación? Vamos buscarche o home perfecto.
A ver, este non che está mal.
E este que?
É máis guapo ca min.
Tamén rexeitarías o meu perfil?
Eu non che teño culpa de que te plantasen.
Non me plantaron.
Só que ela non veu.
- Iso mesmo. - Non sei, meu.
Se Alistair non atopa a felicidade, imos atopala nós por el.
A ver se lle atopamos un. Este parécevos guapo?
Mellor este?
Para xa con iso.
Xa abonda de masculinidade tóxica.
Só dime cales che parecen guapos.
Para xa!
Este está ben, aínda que non se lle ve a cara.
Iso debería importarnos?
Cres que a Alistair lle van máis os mazarocos ou os musculosos?
Eu que vou saber?
Nunca faría nada con outro tío.
Mirade, un match.
Podes pasar toda a vida sen decidirte.
Pero só se te atreves a saltar, saberás o que hai tras o cantil.
Un abismo? Ou un vento que te levará?
Dá medo que o chan desapareza baixo os teus pés.
Se te centras nos teus soños, esquecerás os efectos da gravidade.
Ás veces só é iso.
O feito de coller as rendas do teu destino
ten o poder de transformarte.
Onde carallo está James?
Onde debe estar.
Igual ca min.
Que fas aquí?
O teu aniversario acaba en tres horas.
Vamos aproveitalas.
Téñoche unha sorpresa.
Falei con Lexington.
Se a gala sae como el quere, podes xogar de novo ao lacrosse.
Que?
Ruby
Jemima
Bell.
Debeu de ser un fusible.
O cadro está onda a escaleira, na ala oeste.
O teu último acto oficial como membro do comité.
Foi un pracer traballar contigo.
Por que me soa a despedida?
Así que isto é o que fas cando sabes o que se espera de ti?
Subtítulos: Beatriz Rivas Pazos
Supervisora creativa: Paula Maneiro